Yang Po Alamnyoe, langet ngoen donya
Seulawuet saleum, ohlhuehnyan dudoe
Rasul geutanyoe, khatam Ambiya
Neubri Tuhanku, hajat beusampoe
Rasia lumpoe, hajat loen buka
Nibak lon eh eh, bak saboeh uroe
Leumah lampoe, saboeh rasia
Aleh pue takbi, Rasia lumpoe
Allah peusampoe, geujoek keu hamba
Loen lumpoe Aceh, karab seureuloe
Sabe keudroe droe, jeut prang saudara
Kareuna sumpah, Biat saboeh roe
Jinoe ka tuwoe, kale beulanja
Dak aneuk yatim, hanle soe pakoe
Hanle soe hiroe, darah syuhada
Adak TNA , pih meunan bagoe
Hana soe le pakoe, jibri keurija
Janda ngoen pateng, pih tan soe pakoe
Jinoe ka laloe, atoe duek raja
Miseu DPR , bacut lon muproe
Ka laloe keudroe, mita beulanja
Dana Aspirasi, peuduek juet sagoe
Yang peuteng keudroe, tamoeng beulaja
Seurambi tiep uroe , neucuba baca
Gugat meugugat, peugah beutoi droe
Tanle soe pakoe, rakyat jeulata
Yoeh masa lam gle, mantoeng duek ngoen troe
Mantoeng geutanyoe, sapue bahasa
Jinoe ka aman, ka maseng keudroe
Sumpah saboeh roe, bandum ka lupa
Bak pemerintah , hanjeut peutoe droe
Meupakoen jinoe, lake duek raja
Aceh lhe sagoe, neubri seujahtra
Pilkada kalhueh, Gubernur ka meusoe
Aceh lhe sagoe, meuhoe taneuk ba
Hoe taneuk intah, nanggroe seuramoe
Bak Allah sidroe, tamohon doa
Neubri Tuhanku, hajat beusampoe
Nanggroe seuramoe, neubri bahgia
Neubri beu aman, bek sampe kasyoe
Bek troek ban lumpoe, e ya Rabbana.
(Banda Aceh, 15 Nopember 2013 )
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn pap_Latn min_Latn